REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/195-20

8. decembar 2020. godine

B e o g r a d

ZAPISNIK

10. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 8. DECEMBRA 2020. GODINE

Sednica je počela u 14,00 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Nikola Jolović, Olivera Pešić, Sonja Vlahović, Goran Kovačević, Boban Birmančević, Ana Čarapić, Vladimir Marinković, Marina Raguš i Milorad Mijatović.

Sednici su prisustvovali i: Viktor Jevtović (zamenik člana Odbora Veroljuba Arsića), Adrijana Pupovac (zamenik člana Odbora Duška Tarbuka) i Uglješa Marković (zamenik člana Odbora Dušana Bajatovića).

Sednici nisu prisustvovali članovi Odbora: Bratimir Vasiljević, Zoltan Pek i Vojislav Vujić, niti njihovi zamenici.

Na predlog predsednika, Odbor je, jednoglasno (14 glasalo „za“), utvrdio sledeći

D n e v n i r e d:

1. Donošenje Odluke o organizovanju javnog slušanja

**PRVA TAČKA DNEVNOG REDA: Donošenje Odluke o organizovanju javnog slušanja**

Aleksandra Tomić, predsednik Odbora, podsetila je poslanike da je Vlada Republike Srbije je u skupštinsku proceduru uputila Predlog zakona o fiskalizaciji i Predlog zakona o digitalnoj imovini. Imajući u vidu da se predloženim zakonima uvode neki potpuno novi instituti i nova rešenja, predložila je da o ova dva predloga zakona Odbor održi javno slušanje na temu: „Predstavljanje Predloga zakona o fiskalizaciji i Predloga zakona o digitalnoj imovini“, u petak, 11. decembra 2020. godine, sa početkom u 11,00 časova u Maloj sali Doma Narodne skupštine.

Predsednik Odbora je, takođe, iznela da bi javnom slušanju bili pozvani da prisustvuju članovi i zamenici članova Odbora za finansije, republički budžet i kontrolu trošenja javnih sredstava, predsednici ostalih odbora u Narodnoj skupštini, predsednici poslaničkih grupa Narodne skupštine, predstavnici Vlade i nadležnog ministarstva, kao i drugih institucija i organizacija u Srbiji, predstavnici stručne javnosti, nevladinih organizacija i civilnog sektora.

Na osnovu člana 84. Poslovnika Narodne skupštine, Odbor za finansije, republički budžet i kontrolu trošenja javnih sredstava doneo je, na sednici održanoj 8. decembra 2020. godine, jednoglasno (14 je glasalo „za“), sledeću

O D L U K U

1. Organizuje se Javno slušanje Odbora za finansije, republički budžet i kontrolu trošenja javnih sredstava na temu „Predstavljanje Predloga zakona o fiskalizaciji i Predloga zakona o digitalnoj imovini“;
2. Javno slušanje će se održati u petak, 11. decembra 2020. godine, sa početkom u 11,00 časova, u Domu Narodne skupštine, u Maloj sali, Trg Nikole Pašića br. 13;
3. Na javno slušanje pozivaju se: članovi i zamenici članova Odbora za finansije, republički budžet i kontrolu trošenja javnih sredstava, predsednici poslaničkih grupa Narodne skupštine, predsednici Odbora u Narodnoj skupštini, predstavnici Vlade i nadležnog ministarstva, kao i drugih institucija i organizacija u Srbiji, predstavnici stručne javnosti, nevladinih organizacija i civilnog sektora.

Sednica je završena u 14,05 časova.

Sednica je tonski snimana.

SEKRETAR PREDSEDNIK

Tijana Ignjatović dr Aleksandra Tomić